title: 2009/59/ES: Rozhodnutie Európskej centrálnej banky z  31. decembra 2008 o splatení základného imania, prevode devízových rezerv a príspevkov Národnou bankou Slovenska do rezervných fondov a rezerv Európskej centrálnej banky (ECB/2008/33)

text:
               24.1.2009

               SK

               Úradný vestník Európskej únie

               L 21/83

      ROZHODNUTIE EURÓPSKEJ CENTRÁLNEJ BANKY

   z 31. decembra 2008
   o splatení základného imania, prevode devízových rezerv a príspevkov Národnou bankou Slovenska do rezervných fondov a rezerv Európskej centrálnej banky
   (ECB/2008/33)
   (2009/59/ES)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky (ďalej len „štatút ESCB“), a najmä na jeho články 30.1., 30.3., 49.1. a 49.2.,
   keďže:

               (1)

               Podľa článku 1 rozhodnutia Rady 2008/608/ES z 8. júla 2008 v súlade s článkom 122 ods. 2 zmluvy o prijatí jednotnej meny Slovenskom od 1. januára 2009 (1) Slovensko spĺňa potrebné podmienky na prijatie eura a výnimka v jeho prospech uvedená v článku 4 Aktu o pristúpení z roku 2003 (2) sa k 1. januáru 2009 zrušuje.

               (2)

               Článok 49.1. štatútu ESCB ustanovuje, že národná centrálna banka (ďalej len „NCB“) členského štátu, ktorého výnimka bola zrušená, je povinná splatiť svoj upísaný podiel na základnom imaní Európskej centrálnej banky (ďalej len „ECB“) v rovnakom rozsahu ako národné centrálne banky ostatných zúčastnených členských štátov. Národné centrálne banky terajších zúčastnených členských štátov splatili svoje upísané podiely na základnom imaní ECB v plnej výške (3). Podľa článku 2 rozhodnutia ECB/2008/23 z 12. decembra 2008 o percentuálnych podieloch národných centrálnych bánk v kľúči na upisovanie základného imania Európskej centrálnej banky (4) je vážený podiel Národnej banky Slovenska v kľúči na upisovanie základného imania ECB 0,6934 %. Národná banka Slovenska už splatila časť svojho podielu na upísanom základnom imaní ECB podľa článku 1 rozhodnutia ECB/2006/26 z 18. decembra 2006 o opatreniach potrebných na splatenie základného imania Európskej centrálnej banky nezúčastnenými národnými centrálnymi bankami (5). Zostávajúca suma preto predstavuje 37 216 406,81 EUR a je určená vynásobením upísaného základného imania ECB (5 760 652 402,58 EUR) váženým podielom Národnej banky Slovenska v kľúči základného imania (0,6934 %), s odrátaním tej časti jej podielu na upísanom základnom imaní ECB, ktorá už bola splatená.

               (3)

               Článok 49.1. v spojení s článkom 30.1. štatútu ESCB ustanovuje, že NCB členského štátu, ktorého výnimka bola zrušená, je tiež povinná previesť do ECB devízové rezervy. Podľa článku 49.1 štatútu ESCB sa výška týchto prevodov určí vynásobením hodnoty devízových rezerv, ktoré už boli prevedené do ECB podľa článku 30.1. štatútu ESCB, vyjadrenej v eurách podľa platného výmenného kurzu, koeficientom vyjadrujúcim pomer medzi počtom podielov upísaných dotknutou NCB a počtom podielov už splatených národnými centrálnymi bankami ostatných zúčastnených členských štátov. Pri určovaní „devízových rezerv, ktoré už boli prevedené do ECB v súlade s článkom 30.1.,“ je potrebné náležite zohľadniť predchádzajúcu úpravu kľúča základného imania (6) podľa článku 29.3. štatútu ESCB a rozšírenie kľúča základného imania podľa článku 49.3. štatútu ESCB (7). Na základe uvedeného a podľa rozhodnutia ECB/2008/27 z 12. decembra 2008 o opatreniach potrebných na príspevok na akumulovanú hodnotu vlastného imania Európskej centrálnej banky, na úpravu pohľadávok národných centrálnych bánk, ktoré zodpovedajú prevedeným devízovým rezervám (8), hodnota devízových rezerv, ktoré boli prevedené do ECB podľa článku 30.1. štatútu ESCB, zodpovedá sume 44 154 040 257,26 EUR.

               (4)

               Devízové rezervy, ktoré má Národná banka Slovenska previesť, sú v amerických dolároch a zlate alebo by mali byť v amerických dolároch a zlate denominované.

               (5)

               Článok 30.3. štatútu ESCB ustanovuje, že ECB je povinná pripísať v prospech každej NCB zúčastneného členského štátu pohľadávku vo výške zodpovedajúcej devízovým rezervám, ktoré táto NCB previedla do ECB. Ustanovenia, ktoré sa týkajú meny a úročenia pohľadávok, ktoré už boli pripísané v prospech národných centrálnych bánk terajších zúčastnených členských štátov (9), by sa mali vzťahovať tiež na denomináciu a úročenie pohľadávok Národnej banky Slovenska.

               (6)

               Článok 49.2. štatútu ESCB ustanovuje, že NCB členského štátu, ktorého výnimka bola zrušená, je povinná prispieť do rezervných fondov ECB a do rezerv rovnocenných rezervným fondom, ako aj do sumy, ktorá sa má poskytnúť na rezervné fondy a rezervy podľa zostatku účtu ziskov a strát k 31. decembru roku, ktorý predchádzal zrušeniu výnimky. Výška uvedeného príspevku je stanovená v súlade s článkom 49.2. štatútu ESCB.

               (7)

               Analogickým postupom podľa článku 3.5. rokovacieho poriadku Európskej centrálnej banky (10) mal guvernér Národnej banky Slovenska možnosť vyjadriť pripomienky k tomuto rozhodnutiu pred jeho prijatím,

         ROZHODLA TAKTO:
   Článok 1
   Vymedzenie pojmov
   Na účely tohto rozhodnutia:

               —

               „zúčastnený členský štát“ znamená členský štát, ktorý prijal euro,

               —

               „devízové rezervy“ znamenajú cenné papiere, zlato alebo hotovosť,

               —

               „zlato“ znamená trójske unce rýdzeho zlata vo forme zlatých tehál (London Good Delivery) tak, ako sú vymedzené Londýnskou asociáciou pre obchodovanie s cennými kovmi (London Bullion Market Association),

               —

               „Eurosystém“ znamená ECB a národné centrálne banky zúčastnených členských štátov,

               —

               „cenné papiere“ znamenajú každý cenný papier alebo finančný nástroj tak, ako sú vymedzené ECB,

               —

               „hotovosť“ znamená zákonnú menu Spojených štátov (americký dolár).

         Článok 2
   Splatenie základného imania
   1.   S účinnosťou od 1. januára 2009 Národná banka Slovenska splatí zostávajúce časti svojho podielu na upísanom základnom imaní ECB, ktorá zodpovedá sume 37 216 406,81 EUR.
   2.   Sumu uvedenú v odseku 1 uhradí Národná banka Slovenska ECB 2. januára 2009 osobitným prevodom prostredníctvom Transeurópskeho automatizovaného expresného systému hrubého zúčtovania platieb v reálnom čase (ďalej len „TARGET2“).
   3.   Národná banka Slovenska uhradí ECB 2. januára 2009 osobitným prevodom prostredníctvom TARGET2 úroky za 1. január 2009 zo sumy splatnej v prospech ECB podľa odseku 2.
   4.   Úroky, ktoré vzniknú podľa odseku 3, sa vypočítajú denne na báze ACT/360 so sadzbou rovnajúcou sa hraničnej úrokovej sadzbe, ktorú Eurosystém použil pri poslednej hlavnej refinančnej operácii.
   Článok 3
   Prevod devízových rezerv
   1.   S účinnosťou od 1. januára 2009 a v súlade s týmto článkom a opatreniami prijatými na jeho základe prevedie Národná banka Slovenska do ECB devízové rezervy denominované v amerických dolároch a zlate zodpovedajúce sume 443 086 155,98 EUR takto:

               Suma cenných papierov a hotovosti v amerických dolároch vyjadrená v eurách

               Množstvo zlata vyjadrené v eurách

               Celková hodnota vyjadrená v eurách

               376 623 232,58

               66 462 923,40

               443 086 155,98

         2.   Hodnota devízových rezerv v eurách, ktoré má Národná banka Slovenska previesť podľa odseku 1, sa vypočíta na základe výmenného kurzu eura k americkému doláru, ktorý je výsledkom 24 hodinového písomného konzultačného konania z 31. decembra 2008 medzi Eurosystémom a Národnou bankou Slovenska, a v prípade zlata na základe ceny zlata v amerických dolároch za trójsku uncu rýdzeho zlata stanovenej v Londýne („London gold fixing“) 31. decembra 2008 o 10.30 hod. londýnskeho času.
   3.   ECB čo najskôr potvrdí pre Národnú banku Slovenska sumu vypočítanú v súlade s odsekom 2.
   4.   Národná banka Slovenska prevedie do ECB portfólio cenných papierov denominovaných v amerických dolároch a hotovosti, ktorého pomerná hodnota v riziku (VaR) vo vzťahu k taktickej referenčnej hodnote ECB v čase prevodu neprekročí hranicu, ktorá sa uplatňuje v prípade obchodných portfólií vo vzťahu k taktickej referenčnej hodnote tak, ako ju stanovila ECB. Portfólio cenných papierov denominovaných v amerických dolároch a hotovosti by malo byť tiež v súlade s úverovými limitmi vymedzenými ECB.
   5.   Hotovosť sa prevedie na účty vymedzené ECB. Pre hotovosť, ktorá má byť prevedená do ECB, je dňom vyrovnania 2. január 2009. Národná banka Slovenska vydá pokyny k uskutočneniu takéhoto prevodu do ECB.
   6.   Hodnota zlata, ktorú Národná banka Slovenska prevedie do ECB v súlade s odsekom 1, sa bude čo najviac, ako je to možné, približovať k hodnote 66 462 923,40, v každom prípade však túto hodnotu neprekročí.
   7.   Národná banka Slovenska prevedie zlato uvedené v odseku 1, ktoré nemá podobu investície, na tie účty a na také miesta, ktoré určí ECB. Pre zlato, ktoré má byť prevedené do ECB, je dňom vyrovnania 5. január 2009. Národná banka Slovenska vydá pokyny k uskutočneniu takéhoto prevodu do ECB.
   8.   Ak Národná banka Slovenska prevedie do ECB zlato, ktorého hodnota je nižšia ako suma vymedzená v odseku 1, potom prevedie 5. januára 2009 sumu hotovosti amerických dolárov zodpovedajúcu rozdielu na účet ECB vymedzený ECB. Takáto hotovosť v amerických dolároch nie je súčasťou devízových rezerv denominovaných v amerických dolároch, ktoré Národná banka Slovenska prevedie na ECB v súlade s odsekom 1.
   9.   Národná banka Slovenska prevedie cenné papiere do ECB na účty vymedzené ECB. Pre cenné papiere, ktoré majú byť prevedené do ECB, je dňom vyrovnania 2. január 2009. V deň vyrovnania vydá Národná banka Slovenska pokyny k uskutočneniu prevodu vlastníctva cenných papierov na ECB. Hodnota všetkých týchto cenných papierov sa vypočíta na základe cien určených ECB.
   10.   Súčet hodnoty všetkých cenných papierov prevedených do ECB a hotovosti vyjadrený v eurách sa rovná sume uvedenej v odseku 1.
   11.   Prípadný rozdiel medzi celkovými sumami vyjadrenými v eurách uvedenými v odseku 1 a sumou uvedenou v článku 4 ods. 1 sa vyrovná v súlade s Dohodou z 31. decembra 2008 medzi Európskou centrálnou bankou a Národnou bankou Slovenska, ktorá sa týka pohľadávok pripísaných Európskou centrálnou bankou v prospech Národnej banky Slovenska podľa článku 30.3. Štatútu Európskeho systému centrálnych bánk a Európskej centrálnej banky (11).
   Článok 4
   Denominácia, úročenie a splatnosť pohľadávok, ktoré zodpovedajú príspevkom
   1.   S účinnosťou od 1. januára 2009 a podľa špecifikácií uvedených v článku 3, ktoré sa týkajú dní zúčtovania prevodov devízových rezerv, ECB pripíše v prospech Národnej banky Slovenska pohľadávku denominovanú v eurách, ktorá zodpovedá celkovej výške jej príspevku na devízové rezervy vyjadreného v eurách. Táto pohľadávka zodpovedá sume 399 443 637,59 EUR.
   2.   Pohľadávka, ktorú ECB pripíše v prospech Národnej banky Slovenska, sa odo dňa zúčtovania úročí. Vzniknuté úroky sa vypočítajú denne na báze ACT/360 so sadzbou rovnajúcou sa 85 % hraničnej úrokovej sadzby, ktorú Eurosystém použil pri svojej poslednej hlavnej refinančnej operácii.
   3.   Pohľadávka sa úročí na konci každého finančného roka. ECB každý štvrťrok informuje Národnú banku Slovenska o celkovej hodnote.
   4.   Nemožno žiadať vyplatenie pohľadávky.
   Článok 5
   Príspevky na rezervné fondy a rezervy ECB
   1.   S účinnosťou od 1. januára 2009 a v súlade s článkom 3 ods. 5 a 6 Národná banka Slovenska prispeje do rezervných fondov ECB a do rezerv rovnocenných rezervným fondom, ako aj do sumy, ktorá sa má poskytnúť na rezervné fondy a rezervy podľa zostatku na účte ziskov a strát k 31. decembru 2008.
   2.   Výška príspevkov Národnej banky Slovenska je stanovená v súlade s článkom 49.2. štatútu ESCB. Odkazy v článku 49.2. na „počet podielov upísaných danou centrálnou bankou“ a na „počet podielov už splatených ostatnými národnými centrálnymi bankami“ sa vzťahujú na vážený podiel Národnej banky Slovenska a národné centrálne banky terajších zúčastnených členských štátov v kľúči základného imania ECB v súlade s rozhodnutím ECB/2008/23.
   3.   Na účely odseku 1 „rezervné fondy ECB“ a „príspevky zodpovedajúce rezervným fondom“ zahŕňajú všeobecný rezervný fond ECB, zostatky na účtoch precenenia a rezervy na krytie kurzového a úrokového rizika a rizika spojeného s trhovou cenou a cenou zlata.
   4.   Najneskôr v prvý pracovný deň nasledujúci po schválení ročnej účtovnej závierky ECB za rok 2008 Radou guvernérov ECB vypočíta a potvrdí Národnej banke Slovenska sumu, ktorou má Národná banka Slovenska prispieť podľa odseku 1.
   5.   Na druhý pracovný deň nasledujúci po schválení ročnej účtovnej závierky ECB za rok 2008 Radou guvernérov Národná banka Slovenska zaplatí ECB dvoma samostatnými prevodmi prostredníctvom TARGET2:

               a)

               sumu splatnú v prospech ECB podľa odseku 4 a

               b)

               úroky vzniknuté za obdobie od 1. januára 2009 až do dňa platby zo sumy splatnej v prospech ECB podľa odseku 4.

         6.   Úroky, ktoré vzniknú podľa odseku 5 písm. b), sa vypočítajú denne na báze ACT/360 so sadzbou rovnajúcou sa hraničnej úrokovej sadzbe, ktorú Eurosystém použil pri svojej poslednej hlavnej refinančnej operácii.
   Článok 6
   Právomoci
   1.   Výkonná rada ECB dáva Národnej banke Slovenska v potrebnej miere pokyny na účely ďalšieho bližšieho vymedzenia a účinnejšieho uplatňovania ustanovení tohto rozhodnutia a zabezpečenia vhodnej nápravy problémov, ktoré môžu nastať.
   2.   Akékoľvek pokyny vydané Výkonnou radou podľa odseku 1 sa urýchlene oznamujú Rade guvernérov, a Výkonná rada koná v súlade s akýmkoľvek rozhodnutím Rady guvernérov v tejto veci.
   Článok 7
   Záverečné ustanovenie
   Toto rozhodnutie nadobúda účinnosť 1. januára 2009.

      Vo Frankfurte nad Mohanom 31. decembra 2008

            Prezident ECB

         Jean-Claude TRICHET

      (1)  Ú. v. EÚ L 195, 24.7.2008, s. 24.

      (2)  Akt o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a o úpravách zmlúv, na ktorých je založená Európska únia (Ú. v. EÚ L 236, 23.9.2003, s. 33).

      (3)  Rozhodnutie ECB/2006/22 z 15. decembra 2006 o opatreniach potrebných na splatenie základného imania Európskej centrálnej banky zúčastnenými národnými centrálnymi bankami (Ú. v. EÚ L 24, 31.1.2007, s. 3).

      (4)  Pozri stranu 66 tohto úradného vestníka.

      (5)  Ú. v. EÚ L 24, 31.1.2007, s. 15.

      (6)  Rozhodnutie ECB/2003/17 z 18. decembra 2003 o percentuálnych podieloch národných centrálnych bánk v kľúči na upisovanie základného imania Európskej centrálnej banky (Ú. v. EÚ L 9, 15.1.2004, s. 27) a rozhodnutie ECB/2008/23.

      (7)  Rozhodnutie ECB/2004/5 z 22. apríla 2004 o percentuálnych podieloch národných centrálnych bánk v kľúči na upisovanie základného imania Európskej centrálnej banky (Ú. v. EÚ L 205, 9.6.2004, s. 5) a rozhodnutie ECB/2006/21 z 15. decembra 2006 o percentuálnych podieloch národných centrálnych bánk v kľúči na upisovanie základného imania Európskej centrálnej banky (Ú. v. EÚ L 24, 31.1.2007, s. 1).

      (8)  Pozri stranu 77 tohto úradného vestníka.

      (9)  Podľa usmernenia ECB/2000/15 z 3. novembra 1998, zmeneného a doplneného usmernením zo 16. novembra 2000 o zložení, oceňovaní s spôsoboch počiatočného prevodu aktív devízových rezerv a o nominálnej hodnote a vysporiadaní rovnocenných pohľadávok (Ú. v. ES L 336, 30.12.2000, s. 114).

      (10)  Prijatý rozhodnutím ECB/2004/2 z 19. februára 2004, ktorým sa prijíma rokovací poriadok Európskej centrálnej banky (Ú. v. EÚ L 80, 18.3.2004, s. 33).

      (11)  Ú. v. EÚ C 18, 24.1.2009, s. 3.


title: Rozhodnutie predsedu Európskej komisie z  10. januára 2011 o vymenovaní členov Európskej skupiny pre etiku vo vede a nových technológiách na jej štvrté funkčné obdobie

text:
               15.1.2011

               SK

               Úradný vestník Európskej únie

               C 12/9

         ROZHODNUTIE PREDSEDU EURÓPSKEJ KOMISIE
   z 10. januára 2011
   o vymenovaní členov Európskej skupiny pre etiku vo vede a nových technológiách na jej štvrté funkčné obdobie
   2011/C 12/04
   PREDSEDA EURÓPSKEJ KOMISIE,
   so zreteľom na rozhodnutie Komisie zo 16. decembra 1997 [SEK(97) 2404] o zriadení Európskej skupiny pre etiku vo vede a nových technológiách (ESE) a o oprávnení predsedu Európskej komisie vymenovať jej členov,
   so zreteľom na rozhodnutie Komisie z 26. marca 2001 [K(2001) 691] o zmene a doplnení právomocí Európskej skupiny pre etiku vo vede a nových technológiách,
   so zreteľom na rozhodnutie Komisie z 11. mája 2005 (2005/383/ES) o obnovení mandátu Európskej skupiny pre etiku vo vede a nových technológiách, ktorý bol predĺžený rozhodnutím Komisie 2009/757/ES (1),
   so zreteľom na rozhodnutie Komisie 2010/1/EÚ z 23. decembra 2009 (2) o obnovení mandátu Európskej skupiny pre etiku vo vede a nových technológiách,
   keďže:

               (1)

               ESE je nezávislým a multidisciplinárnym poradným orgánom Európskej komisie, ktorý sa skladá z najviac 15 členov.

               (2)

               Na základe výzvy na prejavenie záujmu bolo prijatých 152 žiadostí (3). Z predchádzajúcich členov ESE sú na znovuzvolenie (4) spôsobilí štrnásti členovia a dvanásť z týchto štrnástich sa o to uchádza.

               (3)

               Je nevyhnutné zabezpečiť, aby členská základňa ESE disponovala príslušným rozsahom odborných schopností a skúseností.

               (4)

               Členovia sa vymenúvajú ad personam pre svoje osobné schopnosti a kvality,

         ROZHODOL TAKTO:
   Článok 1
   Mandát týchto dosluhujúcich členov ESE sa obnovuje na obdobie piatich rokov:

               1.

               Emmanuel Agius

               2.

               Inez de Beaufort

               3.

               Hille Haker

               4.

               Julian Kinderlerer

               5.

               Linda Nielsen

               6.

               Paula Martinho da Silva

               7.

               Pere Puigdoménech Rosell

               8.

               Günter Virt

         Článok 2
   Za členov ESE sa na obdobie piatich rokov vymenúvajú tieto osoby:

               1.

               Peter Dabrock

               2.

               Andrzej Górski

               3.

               Ritva Tuulikki Halila

               4.

               Herman Nys

               5.

               Siobhán Marie O’Sullivan

               6.

               Laura Palazzani

               7.

               Marie-Jo Thiel

         Článok 3
   Toto rozhodnutie sa uverejní v Úradnom vestníku Európskej únie.

      V Bruseli 10. januára 2011

            Za Komisiu

            predseda

         José Manuel BARROSO

      (1)  Ú. v. EÚ L 270, 15.10.2009, s. 18.

      (2)  Ú. v. EÚ L 1, 5.1.2010, s. 8.

      (3)  Pozri štvrtú zarážku článku 3 ods. 2 rozhodnutia 2010/1/EÚ: „Určenie a výber členov ESE sa uskutoční na základe verejnej výzvy na vyjadrenie záujmu.“.

      (4)  Pozri tretiu zarážku článku 3 ods. 2 rozhodnutia 2010/1/EÚ: „Každý člen ESE sa vymenúva na obdobie piatich rokov. Toto vymenovanie je obnoviteľné najviac na dve ďalšie obdobia.“.


               27.7.2016

               SK

               Úradný vestník Európskej únie

               C 274/47

         P8_TA(2014)0034
   Voľba Komisie
   Rozhodnutie Európskeho parlamentu z 22. októbra 2014 o voľbe Komisie (2014/2164(INS))
   (2016/C 274/10)

      Európsky parlament,

               —

               so zreteľom na článok 17 ods. 7 druhý a tretí pododsek Zmluvy o EÚ,

               —

               so zreteľom na článok 106a Zmluvy o Euratome,

               —

               so zreteľom na rozhodnutie Európskej rady 2014/414/EÚ z 27. júna 2014 (1), ktorým sa pán Jean-Claude Juncker navrhuje ako kandidát na funkciu predsedu Komisie,

               —

               so zreteľom na vyhlásenie a predstavenie svojho politického smerovania, s ktorým 15. júla 2014 vystúpil pán Jean-Claude Juncker na plenárnej schôdzi,

               —

               so zreteľom na svoje rozhodnutie z 15. júla 2014 (2), ktorým bol pán Jean-Claude Juncker zvolený za predsedu Komisie,

               —

               so zreteľom na rozhodnutie Európskej rady 2014/639/EÚ (3), prijaté so súhlasom zvoleného predsedu Komisie, z 30. augusta 2014, ktorým sa vymenúva vysoký predstaviteľ Únie pre zahraničné veci a bezpečnostnú politiku,

               —

               so zreteľom na rozhodnutie Rady 2014/716/EÚ, Euratom, prijaté po vzájomnej dohode so zvoleným predsedom Komisie z 15. októbra 2014, ktorým sa prijíma zoznam ďalších osôb, ktoré Rada navrhuje vymenovať za členov Komisie, a ktorým sa zrušuje a nahrádza rozhodnutie 2014/648/EÚ, Euratom (4),

               —

               so zreteľom na vypočutia navrhnutých členov Komisie, ktoré sa uskutočnili od 29. septembra do 20. októbra 2014 pred výbormi Európskeho parlamentu a počas schôdze Konferencie predsedov prístupnej pre všetkých poslancov, a na hodnotenia navrhnutých členov Komisie po vypočutiach,

               —

               so zreteľom na preskúmanie vykonané na schôdzi Konferencie predsedov výborov 21. októbra 2014 a na schôdzi Konferencie predsedov 21. októbra 2014,

               —

               so zreteľom na vyhlásenie, s ktorým 22. októbra 2014 vystúpil na plenárnej schôdzi zvolený predseda Komisie,

               —

               so zreteľom na článok 118 a prílohu XVI k rokovaciemu poriadku,

               1.

               udeľuje súhlas s vymenovaním predsedu Komisie, podpredsedníčky Komisie pre vonkajšie vzťahy (vysokej predstaviteľky Únie pre zahraničné veci a bezpečnostnú politiku) a ďalších členov Komisie ako celku na funkčné obdobie do 31. októbra 2019;

               2.

               poveruje svojho predsedu, aby toto rozhodnutie postúpil Európskej rade, Rade ministrov a zvolenému predsedovi Komisie.

      (1)  Ú. v. EÚ L 192, 1.7.2014, s. 52.

      (2)  Prijaté texty, P8_TA(2014)0002.

      (3)  Ú. v. EÚ L 262, 2.9.2014, s. 6.

      (4)  Ú. v. EÚ L 299, 17.10.2014, s. 29.


title: Rozhodnutie Rady (EÚ) 2015/1773 z 1. októbra 2015 o pozícii, ktorá sa má prijať v mene Európskej únie v Spoločnom výbore EHP k zmene prílohy XXI (Štatistika) k Dohode o EHP (Energetická štatistika)

text:
               3.10.2015

               SK

               Úradný vestník Európskej únie

               L 258/7

         ROZHODNUTIE RADY (EÚ) 2015/1773
   z 1. októbra 2015
   o pozícii, ktorá sa má prijať v mene Európskej únie v Spoločnom výbore EHP k zmene prílohy XXI (Štatistika) k Dohode o EHP (Energetická štatistika)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 338 ods. 1 v spojení s článkom 218 ods. 9,
   so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
   so zreteľom na návrh Európskej komisie,
   keďže:

               (1)

               Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.

               (2)

               Podľa článku 98 Dohody o EHP sa na základe rozhodnutia Spoločného výboru EHP môže okrem iného meniť príloha XXI k tejto dohode.

               (3)

               Nariadenie Komisie (EÚ) č. 431/2014 (3) sa má začleniť do Dohody o EHP.

               (4)

               Príloha XXI k Dohode o EHP by sa preto mala zodpovedajúcim spôsobom zmeniť.

               (5)

               Pozícia Únie v Spoločnom výbore EHP by preto mala byť založená na pripojenom návrhu rozhodnutia,

         PRIJALA TOTO ROZHODNUTIE:
   Článok 1
   Pozícia, ktorá sa má prijať v mene Únie v Spoločnom výbore EHP k navrhovanej zmene prílohy XXI (Štatistika) k Dohode o EHP, je založená na návrhu rozhodnutia Spoločného výboru EHP pripojenom k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 1. októbra 2015

            Za Radu

            predseda

         E. SCHNEIDER

      (1)  Ú. v. ES L 305, 30.11.1994, s. 6.

      (2)  Ú. v. ES L 1, 3.1.1994, s. 3.

      (3)  Nariadenie Komisie (EÚ) č. 431/2014 z 24. apríla 2014, ktorým sa mení nariadenie Európskeho parlamentu a Rady (ES) č. 1099/2008 o energetickej štatistike, pokiaľ ide o vykonávanie ročnej štatistiky spotreby energie v domácnostiach (Ú. v. EÚ L 131, 1.5.2014, s. 1).

      NÁVRH
      ROZHODNUTIE SPOLOČNÉHO VÝBORU EHP č. …/2015
      z …,
      ktorým sa mení príloha XXI (Štatistika) k Dohode o EHP
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:

                  (1)

                  Nariadenie Komisie (EÚ) č. 431/2014 z 24. apríla 2014, ktorým sa mení nariadenie Európskeho parlamentu a Rady (ES) č. 1099/2008 o energetickej štatistike, pokiaľ ide o vykonávanie ročnej štatistiky spotreby energie v domácnostiach (1) sa má začleniť do Dohody o EHP.

                  (2)

                  Príloha XXI k Dohode o EHP by sa preto mala zodpovedajúcim spôsobom zmeniť,

            PRIJAL TOTO ROZHODNUTIE:
      Článok 1
      Znenie bodu 26a (nariadenie Európskeho parlamentu a Rady (ES) č. 1099/2008) prílohy XXI sa nahrádza takto:
      „32008 R 1099: nariadenie Európskeho parlamentu a Rady (ES) č. 1099/2008 z 22. októbra 2008 o energetickej štatistike (Ú. v. EÚ L 304, 14.11.2008, s. 1) zmenené týmito nariadeniami:

                  —

                     32013 R 0147: nariadenie Komisie (EÚ) č. 147/2013 z 13. februára 2013 (Ú. v. EÚ L 50, 22.2.2013, s. 1),

                  —

                     32014 R 0431: nariadenie Komisie (EÚ) č. 431/2014 z 24. apríla 2014 (Ú. v. EÚ L 131, 1.5.2014, s. 1),

            Ustanovenia nariadenia na účely tejto dohody znejú s týmito úpravami:

                  a)

                  Lichtenštajnsko je oslobodené od povinnosti zbierať údaje požadované podľa tohto nariadenia, s výnimkou údajov o dovoze a vývoze jednotlivých energetických produktov a výrobe elektriny určených pre ročnú energetickú štatistiku (príloha B).

                  b)

                  Island je oslobodený od povinnosti vykazovať agregáty definované v prílohe B týkajúce sa podrobného členenia spotreby energie podľa druhu jej konečného použitia (vykurovanie priestoru, ochladzovanie priestoru, ohrev vody, varenie, osvetlenie a elektrické spotrebiče, iné konečné použitia) v domácnostiach, ako je definované v oddiele 2.3 prílohy A.“

            Článok 2
      Znenia nariadenia (EÚ) č. 431/2014 v islandskom a nórskom jazyku, ktoré sa uverejnia v dodatku EHP k Úradnému vestníku Európskej únie, sú autentické.
      Článok 3
      Toto rozhodnutie nadobúda účinnosť … pod podmienkou, že boli doručené všetky oznámenia podľa článku 103 ods. 1 Dohody o EHP (2).
      Ćlánok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

         V Bruseli

               Za Spoločný výbor EHP

               predseda

               tajomníci

               Spoločného výboru EHP

         (1)  Ú. v. EÚ L 131, 1.5.2014, s. 1.

         (2)  [Ústavné požiadavky neboli oznámené.] [Ústavné požiadavky boli oznámené.]


title: Rozhodnutie Rady (EÚ) 2017/312 zo 17. februára 2017, ktorým sa vymenúvajú dvaja členovia a dvaja náhradníci Výboru regiónov navrhnutí Slovenskou republikou

text:
               23.2.2017

               SK

               Úradný vestník Európskej únie

               L 45/12

         ROZHODNUTIE RADY (EÚ) 2017/312
   zo 17. februára 2017,
   ktorým sa vymenúvajú dvaja členovia a dvaja náhradníci Výboru regiónov navrhnutí Slovenskou republikou
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh slovenskej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia funkčného obdobia pána Vladimíra BAJANA a pána Petra CHUDÍKA sa uvoľnili dve miesta členov Výboru regiónov.

               (3)

               V dôsledku skončenia funkčného obdobia pána Radoslava ČUHU sa uvoľnilo miesto náhradníka Výboru regiónov.

               (4)

               V dôsledku vymenovania pána Jána FERENČÁKA za člena Výboru regiónov sa uvoľnilo miesto náhradníka Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2020, sa do Výboru regiónov vymenúvajú:

               a)

               za členov:

                           —

                           pán Ján FERENČÁK, Mayor of Kežmarok,

                           —

                           pán Miloslav REPASKÝ, Member of the regional parliament of the Prešov Self-Governing Region,

               b)

               za náhradníkov:

                           —

                           pán Ľuboš TOMKO, Mayor of Stará Ľubovňa,

                           —

                           pán Miloslav BENKO, Member of the regional parliament of the Prešov Self-Governing Region.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 17. februára 2017

            Za Radu

            predseda

         E. BARTOLO

      (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

      (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

      (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).


title: Rozhodnutie Rady z  22. marca 2010 , ktorým sa vymenúvajú poľskí členovia a náhradníci Poradného výboru pre bezpečnosť a ochranu zdravia pri práci

text:
               1.4.2010

               SK

               Úradný vestník Európskej únie

               C 87/11

         ROZHODNUTIE RADY
   z 22. marca 2010,
   ktorým sa vymenúvajú poľskí členovia a náhradníci Poradného výboru pre bezpečnosť a ochranu zdravia pri práci
   2010/C 87/04
   RADA EURÓPSKEJ ÚNIE
   so zreteľom na Zmluvu o fungovaní Európskej únie,
   so zreteľom na rozhodnutie Rady 2003/C 218/01 z 22. júla 2003, ktorým sa zriaďuje Poradný výbor pre bezpečnosť a ochranu zdravia pri práci (1), a najmä na jeho článok 3,
   so zreteľom na zoznam kandidátov, ktorý Rade predložili vlády členských štátov,
   keďže:

               1)

               Rada svojím rozhodnutím zo 16. februára 2010 (2) vymenovala členov a náhradníkov Poradného výboru pre bezpečnosť a ochranu zdravia pri práci na obdobie od 1. marca 2010 do 28. februára 2013 s výnimkou niektorých členov a náhradníkov vrátane poľských členov a náhradníkov v kategóriách zástupcov odborových zväzov a zástupcov zamestnávateľských organizácií.

               2)

               Poľská vláda navrhla kandidátov na neobsadené miesta,

         ROZHODLA TAKTO:
   Jediný článok
   Za členov a náhradníkov Poradného výboru pre bezpečnosť a ochranu zdravia pri práci sa na obdobie, ktoré sa končí 28. februára 2013, vymenúvajú:

               I.

                  Zástupcovia odborových zväzov

                           Člen

                           Náhradníci

                           Iwona PAWLACZYK

                           Mariusz ŁUSZCZYK
                           Andrzej SZCZEPANIAK

               II.

                  Zástupcovia zamestnávateľských organizácií

                           Člen

                           Náhradníci

                           Zbigniew ŻUREK

                           Jacek MĘCINA
                           Marek KOŁODZIEJSKI

      V Bruseli 22. marca 2010

            Za Radu

            predseda

         M. Á. MORATINOS

      (1)  Ú. v. EÚ C 218, 13.9.2003, s. 1.

      (2)  Zatiaľ neuverejnené v úradnom vestníku.


title: Rozhodnutie výkonného výboru z 21. apríla 1998 o výmene štatistiky vydaných víz (SCH/Com-ex (98) 12)

text:
Dôležité právne oznámenie

|

41998D0012

Úradný vestník L 239 , 22/09/2000 S. 0196 - 0196

		Rozhodnutie výkonného výboruz 21. apríla 1998o výmene štatistiky vydaných víz(SCH/Com-ex (98) 12)VÝKONNÝ VÝBOR,so zreteľom na článok 9 Dohovoru, ktorým sa vykonáva Schengenská dohoda,so zreteľom na článok 16 uvedeného dohovoru,keďže výmena štatistiky o vízach na miestnej úrovni, ktoré boli vydané a oficiálne zamietnuté, umožní rôznym zastupiteľstvám získať lepší prehľad o celkových trendoch problematiky žiadostí o víza z krajín v rámci ich jurisdikcie a o akýchkoľvek možných zmenách týkajúcich sa žiadostí zasielaných z jednej schengenskej partnerskej misie na druhú;keďže uvedený prehľad umožní miestnej konzulárnej spolupráci preskúmať dôvody pozorovaných trendov týkajúcich sa najmä obchodovania s vízami, vyvodiť praktické závery a v prípade potreby vydať potrebné odporúčania pre príslušné vnútroštátne orgány;so zreteľom na veľké administratívne zaťaženie diplomatických misií a konzulárnych úradov vyplývajúce z úlohy vymieňania mesačných štatistík o vízach na krátkodobý pobyt, ktoré boli vydané a oficiálne zamietnuté, čo sa požaduje v oznámení SCH/II(95) 50 rev. 2 od pracovnej skupiny II pre centrálnu skupinu;keďže na druhej strane, berúc do úvahy, že dlhodobé víza by mali byť vydané iba vo výnimočných prípadoch, mesačná výmena štatistík na miestnej úrovni o vydaní takýchto víz by mala pokračovať na mesačnej báze,ROZHODOL TAKTO:1. Štatistika víz na krátkodobý pobyt, ktoré boli vydané a oficiálne zamietnuté, tranzitných víz a letiskových tranzitných víz sa vymieňa štvrťročne.2. Bez toho, aby boli dotknuté záväzky vyplývajúce z článku 16 Schengenského dohovoru a vysvetlené v prílohe 14 k spoločných konzulárnym pokynom, podľa ktorej oznámia schengenské štáty všetky údaje týkajúce sa vydávania dlhodobých víz do 72 hodín, sa týmto schengenským diplomatickým misiám a konzulárnym úradom naliehavo pripomína ich záväzok (SCH/Com-ex dekl.4) vymieňať si mesačne štatistiky o dlhodobých vízach vydaných predchádzajúci mesiac a postúpiť tieto štatistiky svojim príslušným ústredným orgánom.3. Kapitola VIII spoločných konzulárnych pokynov sa doplní v zmysle uvedeného [1].V Bruseli 21. apríla 1998predsedaJ. Vande Lanotte[1] Pozri dokument SCH/Com-ex (99)13.--------------------------------------------------


title: Rozhodnutie Rady z  15. júla 2013 , ktorým sa vymenúva jeden člen riadiacej rady Európskej chemickej agentúry

text:
               18.7.2013

               SK

               Úradný vestník Európskej únie

               C 204/12

         ROZHODNUTIE RADY
   z 15. júla 2013,
   ktorým sa vymenúva jeden člen riadiacej rady Európskej chemickej agentúry
   2013/C 204/06
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry (1), a najmä na jeho článok 79,
   keďže:

               (1)

               Nariadenie (ES) č. 1907/2006 stanovuje, že Rada za členov riadiacej rady Európskej chemickej agentúry (ďalej len „riadiaca rada“) vymenuje jedného zástupcu z každého členského štátu.

               (2)

               Rada svojim rozhodnutím zo 17. mája 2011 (2) vymenovala 15 členov riadiacej rady.

               (3)

               Rada svojim rozhodnutím z 9. marca 2012 (3) vymenovala Paula Guilherme DA SILVA LEMOSA za člena riadiacej rady.

               (4)

               Portugalská vláda informovala Radu o svojom zámere nahradiť portugalského zástupcu v riadiacej rade a predložila kandidatúru nového zástupcu, ktorý by mal byť vymenovaný na obdobie do 31. mája 2015,

         PRIJALA TOTO ROZHODNUTIE:
   Článok 1
   Pani Ana Teresa PINHEIRO DOS SANTOS DIOGO PEREZ, portugalskej štátnej príslušnosti, narodená 3. decembra 1966, sa vymenúva za členku riadiacej rady Európskej chemickej agentúry ako náhrada za pána Paula Guilherme DA SILVA LEMOSA na obdobie od 15. júla 2013 do 31. mája 2015.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 15. júla 2013

            Za Radu

            predseda

         V. JUKNA

      (1)  Ú. v. EÚ L 396, 30.12.2006, s. 1.

      (2)  Ú. v. EÚ C 151, 21.5.2011, s. 1.

      (3)  Ú. v. EÚ C 74, 13.3.2012, s. 7.


title: 2011/673/: Rozhodnutie Rady z  10. októbra 2011 , ktorým sa vymenúva nemecká členka Európskeho hospodárskeho a sociálneho výboru

text:
               13.10.2011

               SK

               Úradný vestník Európskej únie

               L 268/16

         ROZHODNUTIE RADY
   z 10. októbra 2011,
   ktorým sa vymenúva nemecká členka Európskeho hospodárskeho a sociálneho výboru
   (2011/673/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 302,
   so zreteľom na návrh nemeckej vlády,
   so zreteľom na stanovisko Európskej komisie,
   keďže:

               (1)

               Rada prijala 13. septembra 2010 rozhodnutie 2010/570/EÚ, Euratom, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2010 do 20. septembra 2015 (1).

               (2)

               V dôsledku skončenia funkčného obdobia pána Thomasa ILKU sa uvoľnilo miesto člena Európskeho hospodárskeho a sociálneho výboru,

         PRIJALA TOTO ROZHODNUTIE:
   Článok 1
   Dr Sabine HEPPERLE, Leiterin der Vertretung des DIHK bei der EU, sa vymenúva za členku Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2015.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 10. októbra 2011

            Za Radu

            predseda

         A. KRASZEWSKI

      (1)  Ú. v. EÚ L 251, 25.9.2010, s. 8.


title: 2004/582/ES: Rozhodnutie zástupcov vlád členských štátov ktorí sa zišli na zasadnutí Rady dňa 28. aprila 2004, o privilégiách a imunitách udelených ATHENA

text:
               6.8.2004

               SK

               Úradný vestník Európskej únie

               L 261/14

         ROZHODNUTIE ZÁSTUPCOV VLÁD ČLENSKÝCH ŠTÁTOV
   ktorí sa zišli na zasadnutí Rady dňa 28. aprila 2004, o privilégiách a imunitách udelených ATHENA
   (2004/582/ES)
   Znenie tohto právneho aktu v slovenskom jazyku sa uverejní v osobitnom vydaní Úradného vestníka Európskej únie obsahujúcom texty dokumentov orgánov a Európskej centrálnej banky, ktoré boli prijaté pred 1. májom 2004. Toto vydanie bude vychádzať vo forme oddielov postupne od 1. mája do konca roka 2004.


title: Rozhodnutie Rady z 27. marca 2000 o zlepšenej výmene informácií v boji proti falšovaniu cestovných dokladov

text:
Dôležité právne oznámenie

|

32000D0261

Úradný vestník L 081 , 01/04/2000 S. 0001 - 0003

		Rozhodnutie Radyz 27. marca 2000o zlepšenej výmene informácií v boji proti falšovaniu cestovných dokladov(2000/261/SVZ)RADA EURÓPSKE ÚNIE,so zreteľom na Zmluvu o Európskej únii, a najmä na jej článok 34 ods. 2 písm. c),so zreteľom na podnet Spolkovej republiky Nemecko [1],so zreteľom na stanovisko Európskeho parlamentu [2],keďže:(1) Falšovanie cestovných dokladov dosiahlo alarmujúce rozmery.(2) Automatizovaný systém archivácie a prenosu obrázkov (FADO) sa vytvoril jednotnou akciou Rady z 3. decembra 1998 [3].(3) Zlepšená výmena informácií o falšovaní cestovných dokladoch umožní obmedziť falšovanie dokladov, a tým účinne prispeje k boju proti zločinnosti a pašovaniu ľudí.(4) Použitie štandardizovaného zhromažďovania informácií uľahčí a urýchli vedenie trestných konaní.(5) Toto rozhodnutie nemá vplyv na právomoc členských štátov, ktorá sa vzťahuje na uznávanie cestovných pasov, cestovných dokladov, víz a iných dokladov totožnosti,ROZHODLA TAKTO:Článok 11. S cieľom ďalšieho zlepšenia výmeny informácií o falošných dokladoch medzi členskými štátmi sa na odhalenie falšovania cestovných dokladov použije systém ohlasovania. Jeho účelom je:a) uľahčiť odhalenie falšovania cestovných dokladov pri kontrole ab) zvýšiť účinnosť pátrania po ukradnutých cestovných dokladoch, pričom2. Výmena informácií sa netýka osobných údajov.Článok 21. Na účel prenosu informácií v súlade s článkom 1 sa použije štandardný formulár, ktorý je uvedený v prílohe I.2. Centrálna jednotka každého členského štátu si priamo a bezodkladne vymení informácie s centrálnymi jednotkami všetkých ostatných členských štátov. Informuje tiež generálny sekretariát Rady.Článok 31. Na účely jednotného zhromažďovania informácií, ktoré sa môžu požadovať pre následné trestné konanie súvisiace s falšovaním cestovných dokladov, členské štáty použijú dotazník, ktorý je uvedený v prílohe II, v miere, v akej je to možné.2. Údaje požadované pre trestné konanie, ktoré sú uvedené v ods. 1, sa oznámia ostatným členským štátom v súlade s vnútroštátnym právom a medzinárodnými dohovormi.Článok 4Toto rozhodnutie nadobúda účinnosť po troch mesiacoch od jeho uverejnenia v úradnom vestníku.V Bruseli 27. marca 2000Za RadupredsedaF. Gomes[1] Ú. v. ES C 176, 22.6.1999, s. 1.[2] Stanovisko doručené 19. novembra 1999 (ešte neuverejnené v úradnom vestníku).[3] Ú. v. ES L 333, 9.12.1998, s. 4.--------------------------------------------------PRÍLOHA I+++++ TIFF +++++--------------------------------------------------PRÍLOHA IIDOTAZNÍKpre užívateľov falošných dokladov na vyplnenie v súvislosti s ad hoc informáciami členských štátov Európskej únie o falšovaných cestovných dokladoch1. Údaje, ktorí sa týkajú užívateľa dokladu(potrebné pre ďalšie vyšetrovania, predvolanie na súd atď.):Priezvisko, meno, ďalšie meno/falošné meno/prezývka, dátum narodenia, miesto narodenia, pohlavie, štátna príslušnosť, kontaktná adresa.2. Informácie, ktoré sa týkajú trasy cesty a dôvodu použitia falošného dokladu3. Informácie, ktoré sa týkajú falšovateľa/výrobcu/sprostredkovateľa/organizácie3.1. Kedy, kde [1] a od koho [2] bol falošný doklad získaný?3.2. Kedy a kde [3] sa uskutočnil prvý kontakt?3.3. Aké podmienky ste museli splniť, aby ste dostali doklad?(Fotografie na cestovný pas, podpisy, poplatok atď.)3.4. Kde, ako a kedy [4] bol falošný doklad odovzdaný?Bolo miesto stretnutia dohodnuté?3.5. Koľko stál falošný doklad?3.6. Kedy, ako a kde [5] boli peniaze odovzdané?3.7. V akej miere sa na falšovaní zúčastnili iné osoby?Kto? Sú známe iné zúčastnené osoby? Sprostredkovatelia? [6]3.8. Kto [7] je falšovateľom a kde [8] bol falošný doklad vyrobený?3.9. Mohli ste získať iné doklady (falzifikáty)?3.10. Kto [9] ešte dostal podobný falošný doklad?3.11. Kde [10]sú vaše pravé doklady? (Ak boli odovzdané iným osobám, napr. prevádzačovi [11], presné údaje cestovného dokladu vrátane čísla cestovného pasu.)3.12. Môžete uviesť ďalšie súvisiace informácie?[1] Ak uvádzate miesto, uveďte:krajinu, mesto, budovu, byt, úrad, železničnú stanicu, reštauráciu, iné miesto, dopravný prostriedok, bližšie určenie a/alebo opis.[2] Osobné údaje, priezvisko, meno, ďalšie meno/falošné meno/prezývka, dátum narodenia, miesto narodenia, pohlavie, štátna príslušnosť a iné dôležité informácie, napr. opis osoby, predpokladaný vek, výška, hmotnosť, farba vlasov, zvláštne znaky, jazyk, adresy, telefónne čísla, vozidlá (značka, farba, registračné číslo, zvláštne znaky).[3] Ak uvádzate miesto, uveďte:krajinu, mesto, budovu, byt, úrad, železničnú stanicu, reštauráciu, iné miesto, dopravný prostriedok, bližšie určenie a/alebo opis.[4] Ak uvádzate miesto, uveďte:krajinu, mesto, budovu, byt, úrad, železničnú stanicu, reštauráciu, iné miesto, 7 dopravný prostriedok, bližšie určenie a/alebo opis.[5] Ak uvádzate miesto, uveďte:krajinu, mesto, budovu, byt, úrad, železničnú stanicu, reštauráciu, iné miesto, dopravný prostriedok, bližšie určenie a/alebo opis.[6] Ak uvádzate miesto, uveďte:krajinu, mesto, budovu, byt, úrad, železničnú stanicu, reštauráciu, iné miesto, dopravný prostriedok, bližšie určenie a/alebo opis.[7] Osobné údaje, priezvisko, meno, ďalšie meno/falošné meno/prezývka, dátum narodenia, miesto narodenia, pohlavie, štátna príslušnosť a iné dôležité informácie, napr. opis osoby, predpokladaný vek, výška, hmotnosť, farba vlasov, zvláštne znaky, jazyk, adresy, telefónne čísla, vozidlá (značka, farba, registračné číslo, zvláštne znaky).[8] Ak uvádzate miesto, uveďte:krajinu, mesto, budovu, byt, úrad, železničnú stanicu, reštauráciu, iné miesto, dopravný prostriedok, bližšie určenie a/alebo opis.[9] Osobné údaje, priezvisko, meno, ďalšie meno/falošné meno/prezývka, dátum narodenia, miesto narodenia, pohlavie, štátna príslušnosť a iné dôležité informácie, napr. opis osoby, predpokladaný vek, výška, hmotnosť, farba vlasov, zvláštne znaky, jazyk, adresy, telefónne čísla, vozidlá (značka, farba, registračné číslo, zvláštne znaky).[10] Ak uvádzate miesto, uveďte:Osobné údaje, priezvisko, meno, ďalšie meno/falošné meno/prezývka, dátum narodenia, miesto narodenia, pohlavie, štátna príslušnosť a iné dôležité informácie, napr. opis osoby, predpokladaný vek, výška, hmotnosť, farba vlasov, zvláštne znaky, jazyk, adresy, telefónne čísla, vozidlá (značka, farba, registračné číslo, zvláštne znaky).[11] Osobné údaje, priezvisko, meno, ďalšie meno/falošné meno/prezývka, dátum narodenia, miesto narodenia, pohlavie, štátna príslušnosť a iné dôležité informácie, napr. opis osoby, predpokladaný vek, výška, hmotnosť, farba vlasov, zvláštne znaky, jazyk, adresy, telefónne čísla, vozidlá (značka, farba, registračné číslo, zvláštne znaky).--------------------------------------------------


title: 2012/386/EÚ: Rozhodnutie Európskej centrálnej banky z  3. júla 2012 , ktorým sa mení a dopĺňa rozhodnutie ECB/2011/25 o dodatočných dočasných opatreniach týkajúcich sa refinančných operácií Eurosystému a akceptovateľnosti zábezpeky (ECB/2012/12)

text:
               14.7.2012

               SK

               Úradný vestník Európskej únie

               L 186/38

         ROZHODNUTIE EURÓPSKEJ CENTRÁLNEJ BANKY
   z 3. júla 2012,
   ktorým sa mení a dopĺňa rozhodnutie ECB/2011/25 o dodatočných dočasných opatreniach týkajúcich sa refinančných operácií Eurosystému a akceptovateľnosti zábezpeky
   (ECB/2012/12)
   (2012/386/EÚ)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej článok 127 ods. 2 prvú zarážku,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 3.1 prvú zarážku a článok 18.2,
   keďže:

               (1)

               Podľa článku 18.1 Štatútu Európskeho systému centrálnych bánk a Európskej centrálnej banky Európska centrálna banka (ECB) a národné centrálne banky členských štátov, ktorých menou je euro, môžu uskutočňovať úverové operácie s úverovými inštitúciami a inými účastníkmi trhu, pričom sa požičiavanie zabezpečuje na základe dostatočnej zábezpeky. Kritériá určujúce akceptovateľnosť zábezpeky na účely operácií menovej politiky Eurosystému sú stanovené v prílohe I k usmerneniu ECB/2011/14 z 20. septembra 2011 o nástrojoch a postupoch menovej politiky Eurosystému (1).

               (2)

               Rada guvernérov ECB považuje za potrebné prehodnotiť výnimku zo zákazu úzkych väzieb ustanovenom v oddiele 6.2.3.2 prílohy I k usmerneniu ECB/2011/14, pokiaľ ide o bankové dlhopisy zaručené vládami, ktoré vydali zmluvné strany a samy ich používajú ako zábezpeku.

               (3)

               Zmluvným stranám zúčastňujúcim sa na úverových operáciách Eurosystému by sa malo vo výnimočných situáciách umožniť, aby s predchádzajúcim súhlasom Rady guvernérov zvýšili súčasný objem bankových dlhopisov zaručených vládami, ktoré sami vydali.

               (4)

               K žiadosti o predchádzajúci súhlas predloženej Rade guvernérov musí byť priložený plán financovania.

               (5)

               Preto by sa malo zodpovedajúcim spôsobom zmeniť a doplniť rozhodnutie ECB/2011/25 zo 14. decembra 2011 o dodatočných dočasných opatreniach týkajúcich sa refinančných operácií Eurosystému a akceptovateľnosti zábezpeky (2),

         PRIJALA TOTO ROZHODNUTIE:
   Článok 1
   Zmena a doplnenie
   Do rozhodnutia ECB/2011/25 sa vkladá tento článok 4b:

      „Článok 4b
      Prijímanie bankových dlhopisov zaručených vládami
      1.   Zmluvné strany, ktoré vydávajú akceptovateľné bankové dlhopisy, za ktoré ručí subjekt verejného sektora v EHP oprávnený ukladať dane, nemôžu predložiť tieto dlhopisy alebo podobné dlhopisy vydané subjektmi, s ktorými majú úzke väzby, ako zábezpeku v operáciách menovej politiky Eurosystému v hodnote prevyšujúcej nominálnu hodnotu takýchto dlhopisov, ktoré už boli ku dňu nadobudnutia účinnosti tohto rozhodnutia predložené ako zábezpeka.
      2.   Vo výnimočných prípadoch môže Rada guvernérov rozhodnúť o výnimkách z požiadavky ustanovenej v odseku 1. K žiadosti o výnimku sa prikladá plán financovania.“

   Článok 2
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      Vo Frankfurte nad Mohanom 3. júla 2012

            Prezident ECB

         Mario DRAGHI

      (1)  Ú. v. EÚ L 331, 14.12.2011, s. 1.

      (2)  Ú. v. EÚ 341, 22.12.2011, s. 65.


title: Rozhodnutie Rady (EÚ) 2015/1389 zo 7. mája 2015 o podpise v mene Únie a jej členských štátov a o predbežnom vykonávaní Protokolu, ktorým sa mení Dohoda o spoločnom leteckom priestore medzi Európskou úniou a jej členskými štátmi a Moldavskou republikou na účely zohľadnenia pristúpenia Chorvátskej republiky k Európskej únii

text:
               14.8.2015

               SK

               Úradný vestník Európskej únie

               L 215/1

         ROZHODNUTIE RADY (EÚ) 2015/1389
   zo 7. mája 2015
   o podpise v mene Únie a jej členských štátov a o predbežnom vykonávaní Protokolu, ktorým sa mení Dohoda o spoločnom leteckom priestore medzi Európskou úniou a jej členskými štátmi a Moldavskou republikou na účely zohľadnenia pristúpenia Chorvátskej republiky k Európskej únii
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 100 ods. 2, v spojení s článkom 218 ods. 5,
   so zreteľom na Akt o pristúpení Chorvátska, a najmä na jeho článok 6 ods. 2 druhý pododsek,
   so zreteľom na návrh Európskej komisie,
   keďže:

               (1)

               Rada 14. septembra 2012 poverila Komisiu začatím rokovaní v mene Únie, jej členských štátov a Chorvátskej republiky o uzavretí Protokolu, ktorým sa mení Dohoda o spoločnom leteckom priestore medzi Európskou úniou, jej členskými štátmi a Moldavskou republikou (1), aby sa zohľadnilo pristúpenie Chorvátskej republiky k Európskej únii (ďalej len „protokol“).

               (2)

               Uvedené rokovania boli úspešne ukončené 16. septembra 2014.

               (3)

               Protokol by sa mal podpísať v mene Únie a jej členských štátov s výhradou jeho uzavretia k neskoršiemu dátumu.

               (4)

               Protokol by sa mal predbežne vykonávať,

         PRIJALA TOTO ROZHODNUTIE:
   Článok 1
   Týmto sa v mene Únie a jej členských štátov schvaľuje podpis Protokolu, ktorým sa mení Dohoda o spoločnom leteckom priestore medzi Európskou úniou, jej členskými štátmi a Moldavskou republikou, aby sa zohľadnilo pristúpenie Chorvátskej republiky k Európskej únii s výhradou uzavretia uvedeného protokolu.
   Text protokolu je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie a jej členských štátov.
   Článok 3
   Protokol sa predbežne vykonáva v súlade s jeho článkom 3 ods. 2 od podpisu zmluvnými stranami (2) až do jeho nadobudnutia platnosti.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 7. mája 2015

            Za Radu

            predseda

         E. RINKĒVIČS

      (1)  Text dohody je uverejnený v Ú. v. EÚ L 292, 20.10.2012, s. 3.

      (2)  Dátum, od ktorého sa bude protokol predbežne vykonávať uverejní Generálny sekretariát Rady v Úradnom vestníku Európskej únie.


title: Rozhodnutie Komisie zo 14. decembra 2009 , ktorým sa mení a dopĺňa rozhodnutie 2008/855/ES o opatreniach na kontrolu zdravia zvierat v súvislosti s klasickým morom ošípaných v určitých členských štátoch [oznámené pod číslom K(2009) 9909] (Text s významom pre EHP)

text:
               15.12.2009

               SK

               Úradný vestník Európskej únie

               L 328/76

      ROZHODNUTIE KOMISIE

   zo 14. decembra 2009,
   ktorým sa mení a dopĺňa rozhodnutie 2008/855/ES o opatreniach na kontrolu zdravia zvierat v súvislosti s klasickým morom ošípaných v určitých členských štátoch
   [oznámené pod číslom K(2009) 9909]
   (Text s významom pre EHP)
   (2009/952/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
   keďže:

               (1)

               Rozhodnutím Komisie 2008/855/ES (3) sa ustanovujú určité kontrolné opatrenia, ktoré sa uplatňujú v súvislosti s klasickým morom ošípaných v členských štátoch alebo v ich regiónoch, ako sa stanovuje v prílohe k uvedenému rozhodnutiu.

               (2)

               V článku 7 rozhodnutia 2008/855/ES sa ustanovuje, že žiadne zásielky čerstvého mäsa z ošípaných z chovov nachádzajúcich sa v oblastiach uvedených v časti III prílohy k uvedenému rozhodnutiu a mäsové prípravky a mäsové výrobky pozostávajúce z mäsa takýchto ošípaných alebo obsahujúce takéto mäso sa nesmú odosielať z týchto oblastí príslušných členských štátov do ostatných členských štátov.

               (3)

               Rozhodnutie 2008/855/ES sa má uplatňovať do 31. decembra 2009. V súvislosti so situáciou týkajúcou sa choroby v určitých oblastiach Bulharska, Nemecka, Francúzska, Maďarska a Slovenska je vhodné predĺžiť obdobie uplatňovania uvedeného rozhodnutia do 31. decembra 2011.

               (4)

               Aby sa predišlo šíreniu klasického moru ošípaných z Rumunska do ostatných členských štátov, bolo prijaté rozhodnutie Komisie 2006/779/ES zo 14. novembra 2006 o prechodných opatreniach na kontrolu zdravia zvierat týkajúcich sa klasického moru ošípaných v Rumunsku (4). Uvedené rozhodnutie sa uplatňuje do 31. decembra 2009.

               (5)

               Rumunsko poskytlo Komisii informácie poukazujúce na to, že situácia v súvislosti s klasickým morom ošípaných v uvedenom členskom štáte sa značne zlepšila. Na základe dostupných údajov by sa však mali v Rumunsku v súvislosti s klasickým morom ošípaných aj naďalej uplatňovať dodatočné opatrenia na kontrolu zdravia zvierat. Je preto vhodné zaradiť Rumunsko do časti III prílohy k rozhodnutiu 2008/855/ES. Zaradenie Rumunska do časti III prílohy k rozhodnutiu 2008/855/ES by sa malo preskúmať na základe výsledkov kontroly Únie, ktorá sa má v Rumunsku vykonať v prvej polovici roku 2010.

               (6)

               Na zaistenie bezpečnosti čerstvého mäsa z ošípaných a mäsových prípravkov a mäsových výrobkov pozostávajúcich z čerstvého mäsa z takýchto ošípaných alebo obsahujúcich takéto čerstvé mäso, ktoré vstupujú do oblastí uvedených v časti III prílohy k rozhodnutiu 2008/855/ES z oblastí, ktoré nie sú uvedené v uvedenej časti, by prevádzkarne, ktoré vyrábajú, skladujú alebo spracúvajú takéto komodity, mali byť schválené príslušným orgánom a oznámené Komisii. Okrem toho by sa výroba, skladovanie a spracúvanie takéhoto mäsa a mäsových výrobkov alebo prípravkov mali vykonávať oddelene od výroby, skladovania a spracúvania ostatných výrobkov pozostávajúcich z mäsa alebo obsahujúcich mäso z chovov nachádzajúcich sa v oblastiach uvedených v časti III prílohy k uvedenému rozhodnutiu.

               (7)

               Na zaistenie vysledovateľnosti čerstvého mäsa z ošípaných a mäsových prípravkov a mäsových výrobkov pozostávajúcich z čerstvého mäsa z takýchto ošípaných alebo obsahujúcich takéto čerstvé mäso, ktoré vstupujú do oblastí uvedených v časti III prílohy k rozhodnutiu 2008/855/ES z oblastí, ktoré nie sú uvedené v uvedenej časti, by sa mäso a mäsové výrobky a prípravky mali zodpovedajúcim spôsobom označovať. Čerstvé mäso z ošípaných by sa malo označovať zdravotnou značkou stanovenou v kapitole III oddielu I prílohy I k nariadeniu Európskeho parlamentu a Rady (ES) č. 854/2004 z 29. apríla 2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu (5). Mäsové prípravky a mäsové výrobky obsahujúce takéto mäso z ošípaných by sa mali označovať identifikačnou značkou stanovenou v oddiele I prílohy II k nariadeniu Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (6).

               (8)

               Rozhodnutie 2008/855/ES by sa preto malo zodpovedajúcim spôsobom zmeniť a doplniť.

               (9)

               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO ROZHODNUTIE:
   Článok 1
   Rozhodnutie 2008/855/ES sa mení a dopĺňa takto:

               1.

               Vkladá sa tento článok 8a:
               „Článok 8a
               Odosielanie čerstvého mäsa z ošípaných a mäsových prípravkov a mäsových výrobkov pozostávajúcich z takéhoto mäsa alebo obsahujúcich takéto mäso z oblastí mimo oblastí uvedených v časti III prílohy do ostatných členských štátov
               1.   Príslušné členské štáty, ktorých oblasti sú uvedené v časti III prílohy, môžu povoliť odosielanie čerstvého mäsa z ošípaných získaného z ošípaných z chovov nachádzajúcich sa mimo oblastí uvedených v časti III prílohy a mäsových prípravkov a mäsových výrobkov pozostávajúcich z takéhoto mäsa alebo obsahujúcich takéto mäso, ak sa mäso, mäsové prípravky a mäsové výrobky vyrábajú, skladujú a spracúvajú v prevádzkarňach:

                           a)

                           ktoré sú schválené na tento účel príslušným orgánom a sú oznámené Komisii;

                           b)

                           v ktorých sa výroba, skladovanie a spracúvanie vykonáva oddelene od ostatných výrobkov pozostávajúcich z mäsa z chovov nachádzajúcich sa v oblastiach uvedených v časti III prílohy alebo obsahujúcich takéto mäso.

                     2.   Čerstvé mäso z ošípaných uvedené v odseku 1 sa označuje tak, ako sa ustanovuje v kapitole III oddielu I prílohy I k nariadeniu (ES) č. 854/2004.
               Mäsové prípravky a mäsové výrobky uvedené v odseku 1 sa označujú tak, ako sa ustanovuje v oddiele I prílohy II k nariadeniu (ES) č. 853/2004.“

               2.

               V článku 15 sa dátum „31. decembra 2009“ nahrádza dátumom „31. decembra 2011“.

               3.

               Do časti III prílohy sa vkladá táto položka:
               „Rumunsko

               Celé územie Rumunska.“

         Článok 2
   Bod 3 článku 1 sa uplatňuje od 1. januára 2010.
   Článok 3
   Toto rozhodnutie je určené členským štátom.

      V Bruseli 14. decembra 2009

            Za Komisiu

         Androulla VASSILIOU

            členka Komisie

      (1)  Ú. v. ES L 395, 30.12.1989, s. 13.

      (2)  Ú. v. ES L 224, 18.8.1990, s. 29.

      (3)  Ú. v. EÚ L 302, 13.11.2008, s. 19.

      (4)  Ú. v. EÚ L 314, 15.11.2006, s. 48.

      (5)  Ú. v. EÚ L 139, 30.4.2004, s. 206.

      (6)  Ú. v. EÚ L 139, 30.4.2004, s. 55.


title: Rozhodnutie Rady 2009/935/SVV z  30. novembra 2009 , ktorým sa určuje zoznam tretích štátov a organizácií, s ktorými Europol uzavrie dohody

text:
               11.12.2009

               SK

               Úradný vestník Európskej únie

               L 325/12

      ROZHODNUTIE RADY 2009/935/SVV
   z 30. novembra 2009,
   ktorým sa určuje zoznam tretích štátov a organizácií, s ktorými Europol uzavrie dohody
   RADA EURÓPSKEJ ÚNIE,
   so zreteľom na rozhodnutie Rady 2009/371/SVV zo 6. apríla 2009 o zriadení Európskeho policajného úradu (Europol) (1), (ďalej len „rozhodnutie o Europole“), a najmä na jeho článok 26 ods. 1 písm. a),
   so zreteľom na rozhodnutie Rady 2009/934/SVV z 30. novembra 2009, ktorým sa prijímajú vykonávacie predpisy upravujúce vzťahy Europolu s jeho partnermi vrátane výmeny osobných údajov a utajovaných skutočností (2), a najmä na jeho články 5 a 6,
   so zreteľom na stanovisko Európskeho parlamentu,
   keďže:

               (1)

               Tretie štáty a organizácie uvedené v článku 23 ods. 1 rozhodnutia o Europole, s ktorými Europol uzavrie dohody, určuje v zozname Rada uznášajúca sa kvalifikovanou väčšinou po porade s Európskym parlamentom.

               (2)

               Tento zoznam vypracúva správna rada.

               (3)

               Je žiaduce ustanoviť postup pre dopĺňanie ďalších tretích štátov a organizácií do zoznamu tretích štátov a organizácií, s ktorými Europol uzavrie dohody,

         ROZHODLA TAKTO:
   Článok 1
   1.   V súlade s článkom 23 ods. 2 rozhodnutia o Europole uzavrie Europol dohody s tretími štátmi a organizáciami uvedenými v zozname v prílohe k tomuto rozhodnutiu. Europol môže dať podnet na začatie postupu uzavretia dohody, ak sa tretí štát alebo organizácia nachádzajú na tomto zozname. Europol sa usiluje o uzavretie dohody o spolupráci s uvedenými tretími štátmi a organizáciami, ktorá umožňuje výmenu osobných údajov, pokiaľ správna rada nerozhodne inak.
   2.   Europol uprednostňuje uzavretie dohôd o spolupráci s tretími štátmi a organizáciami uvedenými na zozname, zohľadňujúc operatívne potreby Europolu a dostupné ľudské a finančné zdroje. Správna rada môže podľa vlastného uváženia dať riaditeľovi akékoľvek ďalšie pokyny súvisiace s rokovaním o konkrétnej dohode.
   3.   Riaditeľ pravidelne informuje správnu radu o stave prebiehajúcich rokovaní s tretími stranami a každých šesť mesiacov predkladá správu o pokroku.
   Článok 2
   1.   Návrh na doplnenie nového tretieho štátu alebo organizácie do zoznamu môže dať člen správnej rady alebo Europol. Zdôvodnia pritom operatívnu nevyhnutnosť uzavretia dohody o spolupráci s týmto tretím štátom alebo organizáciou.
   2.   Správna rada rozhodne, či Rade navrhne doplnenie dotknutého tretieho štátu alebo organizácie do zoznamu.
   3.   Rada rozhodne o doplnení nového tretieho štátu alebo organizácie do zoznamu zmenou a doplnením prílohy k tomuto rozhodnutiu.
   Článok 3
   Toto rozhodnutie nadobúda účinnosť 1. januára 2010.
   Článok 4
   Toto rozhodnutie sa uverejní v Úradnom vestníku Európskej únie.

      V Bruseli 30. novembra 2009

            Za Radu

            predsedníčka

         B. ASK

      (1)  Ú. v. EÚ L 121, 15.5.2009, s. 37.

      (2)  Pozri stranu 6 tohto úradného vestníka.

      PRÍLOHA
      Zoznam tretích štátov a organizácií, s ktorými Europol uzavrie dohody:

                  1.

                  Tretie štáty (v abecednom poradí):

                              —

                              Albánsko

                              —

                              Austrália

                              —

                              Bolívia

                              —

                              Bosna a Hercegovina

                              —

                              Bývalá juhoslovanská republika Macedónsko (BJRM)

                              —

                              Čierna Hora

                              —

                              Čína

                              —

                              Chorvátsko

                              —

                              India

                              —

                              Island

                              —

                              Izrael

                              —

                              Kanada

                              —

                              Kolumbia

                              —

                              Lichtenštajnsko

                              —

                              Maroko

                              —

                              Moldavsko

                              —

                              Monako

                              —

                              Nórsko

                              —

                              Peru

                              —

                              Rusko

                              —

                              Spojené štáty americké

                              —

                              Srbsko

                              —

                              Švajčiarsko

                              —

                              Turecko

                              —

                              Ukrajina

                  2.

                  Organizácie (v abecednom poradí):

                              —

                              Medzinárodná organizácia kriminálnej polície - Interpol

                              —

                              Svetová colná organizácia

                              —

                              Úrad OSN pre drogy a kriminalitu (UNODC)


title: Rozhodnutie Rady z 29. novembra 2004 ktorým sa vymenúva člen Poradného výboru Agentúry Euratom pre zásobovanie

text:
               9.12.2004

               SK

               Úradný vestník Európskej únie

               C 305/2

      ROZHODNUTIE RADY

   z 29. novembra 2004
   ktorým sa vymenúva člen Poradného výboru Agentúry Euratom pre zásobovanie
   (2004/C 305/02)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva pre atómovú energiu, najmä na druhý a tretí odsek jej článku 54,
   so zreteľom na článok X Štatútu Agentúry Euratom pre zásobovanie (1), naposledy zmeneného a doplneného rozhodnutím 95/1/ES, Euratom, ESUO z 1. januára 1995 (2),
   so zreteľom na rozhodnutie Rady z 22. septembra 2003, ktorým sa vymenúvajú členovia Poradného výboru Agentúry Euratom pre zásobovanie (3),
   so zreteľom na stanovisko Komisie,
   keďže:

               (1)

               Po odstúpení Serga GASA z funkcie zostalo v uvedenom výbore uvoľnené miesto člena, o čom bola Rada informovaná 19. mája 2004.

               (2)

               Uvoľnené miesto je preto potrebné obsadiť.

               (3)

               Francúzska vláda predložila nomináciu kandidáta 19. mája 2004,

         ROZHODLA TAKTO:
   Jediný článok
   Týmto sa pani Jeanne MARCUCCI menuje za členku Poradného výboru Euratom pre zásobovanie na zostávajúce funkčné obdobie výboru, ktoré sa končí 28. marca 2005.

      V Bruseli 29. novembra 2004

            Za Radu

            predseda

         L. J. BRINKHORST

      (1)  Ú. v. ES 27, 6.12.1958, s. 534/58.

      (2)  Ú. v. ES L 1, 1.1.1995, s. 1.

      (3)  Ú. v. EÚ C 232, 27.9.2003, s. 1.


title: 2009/441/ES: Rozhodnutie Rady z  25. mája 2009 , ktorým sa vymenúva člen Výboru regiónov za Taliansko

text:
               11.6.2009

               SK

               Úradný vestník Európskej únie

               L 148/17

      ROZHODNUTIE RADY

   z 25. mája 2009,
   ktorým sa vymenúva člen Výboru regiónov za Taliansko
   (2009/441/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh vlády Talianska,
   keďže:

               (1)

               Rada 24. januára 2006 prijala rozhodnutie 2006/116/ES, ktorým sa vymenúvajú členovia a náhradníci Výboru regiónov na obdobie od 26. januára 2006 do 25 januára 2010 (1).

               (2)

               V dôsledku skončenia funkčného obdobia pána Renato SORU sa uvoľnilo miesto člena Výboru regiónov.

         ROZHODLA TAKTO:
   Článok 1
   Za člena Výboru regiónov sa na zvyšný čas funkčného obdobia, ktoré trvá do 25. januára 2010, vymenúva:
   pán Ugo CAPPELLACCI, Presidente della Regione Sardegna.
   Článok 2
   Toto rozhodnutie nadobúda účinnosť dňom jeho prijatia.

      V Bruseli, 25. mája 2009

            Za Radu

            predseda

         J. ŠEBESTA

      (1)  Ú. v. EÚ L 56, 25.2.2006, s. 75.


title: Rozhodnutie Rady z 13. decembra 1993 o uzavretí Dohody vo forme výmeny listov medzi Európskym hospodárskym spoločenstvom a Nórskym kráľovstvom, ktorá sa týka určitých opatrení v oblasti poľnohospodárstva

text:
Dôležité právne oznámenie

|

31993D0737

Úradný vestník L 346 , 31/12/1993 S. 0017 - 0017

		Rozhodnutie Radyz 13. decembra 1993o uzavretí Dohody vo forme výmeny listov medzi Európskym hospodárskym spoločenstvom a Nórskym kráľovstvom, ktorá sa týka určitých opatrení v oblasti poľnohospodárstva(93/737/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 113 v spojitosti s článkom 228, odsek 3, prvý pododsek,so zreteľom na návrh Komisie,so zreteľom na stanovisko Európskeho parlamentu [1],keďže v rámci rokovaní o Európskom hospodárskom priestore (EHP) je možné rokovať o Dohode vo forme výmeny listov medzi Európskym hospodárskym spoločenstvom a Nórskym kráľovstvom, ktorá sa týka určitých opatrení v oblasti poľnohospodárstva;keďže táto dohoda je súčasťou celkovej bilancie výsledkov rokovaní o EHP a základným prvkom pre to, aby spoločenstvo schválilo Dohodu o EHP;keďže táto dohoda by sa mala schváliť,ROZHODLA TAKTO:Článok 1Dohoda vo forme výmeny listov medzi Európskym hospodárskym spoločenstvom a Nórskym kráľovstvom, ktorá sa týka určitých opatrení v oblasti poľnohospodárstva, sa týmto schvaľuje v mene spoločenstva.Text dohody je pripojený k rozhodnutiu Rady 93/239/EHS z 15. marca 1993, ktoré sa týka uzavretia Dohody vo forme výmeny listov medzi Európskym hospodárskym spoločenstvom, na jednej strane, a Rakúskou republikou, Fínskou republikou, Islandskou republikou, Nórskym kráľovstvom a Švédskym kráľovstvom, na druhej strane, o dočasnej aplikácii dohôd o určitých opatreniach v oblasti poľnohospodárstva, podpísaných uvedenými stranami v Oporte 2. mája 1992 [2].Článok 2Predseda Rady poskytne oznámenie o schválení dohody spoločenstvom [3].V Bruseli 13. decembra 1993Za RadupredsedaPh. Maystadt[1] Ú. v. ES C 305, 23.11.1992, s. 61.[2] Ú. v. ES L 109, 1.5.1993, s. 1.[3] Ú. v. ES L 346, 31.12.1993, s. 35.--------------------------------------------------


title: 2014/698/EÚ: Rozhodnutie Európskeho parlamentu a Rady z  25. septembra 2014 o mobilizácii Európskeho fondu na prispôsobenie sa globalizácii podľa bodu 13 Medziinštitucionálnej dohody z  2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (žiadosť EGF/2014/001 EL/Nutriart z Grécka)

text:
               8.10.2014

               SK

               Úradný vestník Európskej únie

               L 292/16

         ROZHODNUTIE EURÓPSKEHO PARLAMENTU A RADY
   z 25. septembra 2014
   o mobilizácii Európskeho fondu na prispôsobenie sa globalizácii podľa bodu 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (žiadosť EGF/2014/001 EL/Nutriart z Grécka)

      (2014/698/EÚ)

   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006 (1), a najmä na jeho článok 15 ods. 4,
   so zreteľom na nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (2), a najmä na jeho článok 12;
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (3), a najmä na jej bod 13,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu veľkých štrukturálnych zmien v usporiadaní svetového obchodu v dôsledku globalizácie, v dôsledku pokračovania celosvetovej finančnej a hospodárskej krízy, ktorou sa zaoberá nariadenie (ES) č. 546/2009 (4), alebo v dôsledku novej celosvetovej finančnej a hospodárskej krízy, a pomôcť im pri ich opätovnom začleňovaní do trhu práce.

               (2)

               EGF nesmie prekročiť maximálnu ročnú sumu 150 miliónov EUR (v cenách z roku 2011), ako sa stanovuje v článku 12 nariadenia (EÚ, Euratom) č. 1311/2013.

               (3)

               Grécko podalo 5. februára 2014 žiadosť o mobilizáciu EGF v súvislosti s prepúšťaním pracovníkov v spoločnosti Nutriart S.A. a u 25 dodávateľov a nadväzujúcich výrobcov: AR.ZIGAS & SIA a 24 samostatne zárobkovo činných osôb, ktorých činnosť sa skončila a bola závislá od primárneho podniku, a doplnilo ju o ďalšie informácie podľa článku 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.

               (4)

               Podľa článku 6 ods. 2 nariadenia (EÚ) č. 1309/2013 sa Grécko rozhodlo poskytovať personalizované služby spolufinancované z EGF aj mladým ľuďom, ktorí nie sú zamestnaní, ani nie sú v procese vzdelávania alebo odbornej prípravy (NEET).

               (5)

               EGF by sa mal preto mobilizovať s cieľom poskytnúť finančný príspevok vo výške 6 096 000 EUR v súvislosti so žiadosťou Grécka,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2014 sa mobilizuje Európsky fond na prispôsobenie sa globalizácii s cieľom poskytnúť sumu 6 096 000 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Bruseli 25. septembra 2014

            Za Európsky parlament

            predseda

         M. SCHULZ

            Za Radu

            predseda

         S. GOZI

      (1)  Ú. v. EÚ L 347, 20.12.2013, s. 855.

      (2)  Ú. v. EÚ L 347, 20.12.2013, s. 884.

      (3)  Ú. v. EÚ C 373, 20.12.2013, s. 1.

      (4)  Nariadenie Európskeho parlamentu a Rady (ES) č. 546/2009 z 18. júna 2009, ktorým sa mení a dopĺňa nariadenie (ES) č. 1927/2006, ktorým sa zriaďuje Európsky fond na prispôsobenie sa globalizácii (Ú. v. EÚ L 167, 29.6.2009, s. 26).


title: Rozhodnutie Rady (EÚ) 2017/1792 z 29. mája 2017 o podpise v mene Únie a predbežnom vykonávaní dvojstrannej dohody medzi Európskou úniou a Spojenými štátmi americkými o prudenciálnych opatreniach týkajúcich sa poistenia a zaistenia

text:
               6.10.2017

               SK

               Úradný vestník Európskej únie

               L 258/1

         ROZHODNUTIE RADY (EÚ) 2017/1792
   z 29. mája 2017
   o podpise v mene Únie a predbežnom vykonávaní dvojstrannej dohody medzi Európskou úniou a Spojenými štátmi americkými o prudenciálnych opatreniach týkajúcich sa poistenia a zaistenia
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 114 v spojení s jej článkom 218 ods. 5,
   so zreteľom na návrh Európskej komisie,
   keďže:

               (1)

               Dňa 21. apríla 2015 Rada poverila Komisiu, aby začala rokovania so Spojenými štátmi americkými o dohode o zaistení. Rokovania sa úspešne ukončili výmenou listov medzi vedúcimi vyjednávačmi 12. januára 2017.

               (2)

               Dvojstranná dohoda medzi Európskou úniou a Spojenými štátmi americkými o prudenciálnych opatreniach týkajúcich sa poistenia a zaistenia (ďalej len „dohoda“) by sa mala podpísať.

               (3)

               S cieľom umožniť zriadenie spoločného výboru podľa tejto dohody, ktorý bude Únii a Spojeným štátom americkým poskytovať fórum na výmenu informácií o riadnom vykonávaní dohody, a s cieľom umožniť vykonávanie harmonizovaných praktík orgánmi dohľadu v Únii, pokiaľ ide o dohľad nad skupinami, ktorý už umožňuje súčasný právny rámec Únie v tejto oblasti, by sa články 4 a 7 dohody mali predbežne vykonávať až do ukončenia postupov potrebných na uzavretie dohody,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis dvojstrannej dohody medzi Európskou úniou a Spojenými štátmi americkými o prudenciálnych opatreniach týkajúcich sa poistenia a zaistenia s výhradou uzavretia uvedenej dohody.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 3
   Články 4 a 7 dohody sa predbežne vykonávajú v súlade s článkami 9 a 10 dohody (1) až do ukončenia postupov potrebných na uzavretie dohody.
   Článok 4
   Komisia zastupuje Úniu v spoločnom výbore ustanovenom v článku 7 dohody po vypočutí názorov pracovnej skupiny Rady o finančných službách a informuje uvedenú pracovnú skupinu kedykoľvek v prípade potreby a aspoň raz ročne o pokroku pri vykonávaní dohody.
   Článok 5
   Akákoľvek pozícia, ktorá sa má vyjadriť v mene Únie, sa prijme v súlade so zmluvami, a teda Radou, ako je ustanovené v článku 16 ods. 1 Zmluvy o Európskej únii alebo v článku 218 ods. 9 Zmluvy o fungovaní Európskej únie.
   Článok 6
   Toto rozhodnutie nadobúda účinnosť dňom jeho prijatia.

      V Bruseli 29. mája 2017

            Za Radu

            predseda

         C. CARDONA

      (1)  Dátum, od ktorého sa bude dohoda predbežne vykonávať, uverejní Generálny sekretariát Rady v Úradnom vestníku Európskej únie.